A mostani jelentés az elkészítéskor rendelkezésre álló legutóbbi teljes körű éves adatokon alapul és a 2018-as évre vonatkozik. Valamennyi intézményt lefedi, és a teljesség kedvéért tartalmazza a több műszakban történő munkavégzés alkalmazására vonatkozó információkat is (a 300/76/ESZAK, EGK, Euratom tanácsi rendelet).

A készenléti szolgálatról szóló 495/77/EGK, Euratom, ESZAK tanácsi rendelet és a különösen nehéz munkakörülményekről szóló 858/2004/EK, Euratom tanácsi rendelet előírja, hogy a Bizottság évente jelentést nyújtson be a Tanácsnak az e rendeletekben említett juttatásokban részesülő tisztviselők és egyéb alkalmazottak kategóriánkénti számáról, valamint az e juttatásokkal kapcsolatos kiadások összegéről.

–2. kategória: munkavégzés két műszakban, éjszaka, hétvégén vagy munkaszüneti napokon is: 634,89 EUR,

Bizottság: 2018-ban egyedül a Bizottság élt ezzel a lehetőséggel. A Brüsszeli Infrastrukturális és Logisztikai Hivatal (OIB) 2008-ban vezette be ezt a lehetőséget egy szolgálata (sokszorosítási szolgálat) esetében, a Közös Kutatóközpont pedig már korábban is használta azt. 2018-ban az Energiaügyi Főigazgatóság a nukleáris telephelyeken található létesítmények ellenőrzése tekintetében szintén bevezette ezt a lehetőséget (19 kedvezményezett, összesen 986,5 óra).

A DG ECHO-nál 2013 óta működik többműszakos munkavégzés, miután létrejött az ellenőrző és információs központ, amelynek célja a tagállamok és a Bizottság katasztrófa esetén történő támogatása.

A Bizottságnál az 1., 3. és 4. juttatáskategóriát (juttatástípust) alkalmazzák, a 4. kategória (többműszakos munkavégzés) a leggyakrabban a biztonsági szolgálatoknál fordult elő.

Tanács: A Tanács többműszakos munkavégzési rendszere elengedhetetlen ahhoz, hogy biztosítsa a megelőzésért, valamint az épületek és személyek védelmének biztosításáért felelős szolgálatok munkájának folytonosságát az intézmény két épületében.

2018-ban a kedvezményezettek számának (75, szemben a 2017. évi 85-tel) és a költségeknek (637 506,99 EUR, szemben a 2017. évi 672 443,72 EUR-val) a kismértékű csökkenése volt megfigyelhető. Ennek oka egyrészt az, hogy a Biztonsági és Védelmi Igazgatóságon belül megszüntették a kétműszakos szolgálatot, másrészt pedig az, hogy a többműszakos vagy folyamatos munkavégzést alkalmazó szolgálatoknál több álláshelyet különböző okokból nem töltöttek be.

Európai Parlament: 2018-ban az Európai Parlament az alábbiak fedezésére fizetett többműszakos pótlékot: 1. biztonsági és védelmi szolgálatok a 3 helyszínen (Brüsszel, Strasbourg és Luxembourg); 2. a látogatók fogadásához, biztonságához és ellenőrzéséhez (Parlamentárium, Európai Történelem Háza [2017-től]), Sportközpont [2017-től]), valamint a kommunikációhoz kapcsolódó szolgáltatások a telefonközponton keresztül, amely számos szolgáltatást kínál több nyelven, mint például a bejövő és kimenő hívások továbbítása, kapcsolattartási adatok (telefon- és faxszámok, e-mail-cím és irodai címek) nyújtása, továbbá az Európai Parlament üléseiről és épületeiről szóló tájékoztatás.

A bevezetett rend szerint a munkavégzés két műszakban (1. kategória), két műszakban, éjszaka, hétvégén és munkaszüneti napokon is (2. kategória), vagy akár folyamatosan, napi 24 órában (4. kategória) zajlik. 2018-ban 603-ra emelkedett a pótlékban részesülők száma (2017-ben 581 volt). Ez a növekedés annak tudható be, hogy emelkedett a Kommunikációs Főigazgatósághoz tartozó Parlamentárium és Európa Ház személyi állománya (+ 10 fő), valamint a képviselők és a brüsszeli személyzet rendelkezésére álló sportközpont alkalmazottainak száma is (+ 5 fő). A biztonsági missziók terén érintett személyzet száma ugyancsak növekedett 7 fővel.

2018-ban új munkarendet vezettek be a felügyeleti és megelőzési missziók számára, minek következtében jelentősen növekedett a 2. kategóriába tartozó kedvezményezettek száma. 2018-ban 500-ra emelkedett a pótlékban részesülők száma (2017-ben 205 volt).

Ebben az évben átlagosan 140 fő került át a 2. kategóriából a 4. kategóriába 4–5 hónapra.

Számvevőszék: A Számvevőszék 2011 óta rendelkezik folyamatos vagy többműszakos szolgálattal a biztonság és a telefonközpont/recepció területén. A folyamatos vagy többműszakos munkavégzés vagy két műszakban (1. kategória), vagy folyamatosan, napi 24 órában (4. kategória) zajlik. 2018-ban 19-ra emelkedett a pótlékban részesülők száma (2017-ben 16 volt).

EKSZ: 2018-ban az EKSZ 37 műszakpótlékot fizetett folyamatos vagy többműszakos munkavégzésért, hogy napi 24 órában, a hét minden napján biztosítsa a napi nyomonkövetést, értékelést és korai előrejelzést a politikailag jelentős eseményekről vagy helyzetekről, továbbá hogy a minősített adatokhoz kommunikációs szolgáltatásokat nyújtson az EKSZ valamennyi alkalmazottjának, valamint a főképviselőnek és más uniós szereplőknek (az Európai Bizottságnak, a Tanács Főtitkárságának, az uniós ügynökségeknek és az uniós tagállamoknak).

Az EKSZ-nél kétféle kategóriát, főként az 1. és a 4. kategóriát alkalmaznak. A műszakpótlékban részesülők száma stabil.

Régiók Bizottsága–EGSZB: A többműszakos közös szolgálatot 2017. március 1-jétől alkalmazzák a Régiók Bizottságánál és az EGSZB-nél a szükséges folyamatos jelenlét biztosítására a biztonsági szolgálatnál. A Régiók Bizottsága 4 főnek (1. kategória), az EGSZB pedig 2 főnek (1. kategória) fizet műszakpótlékot.

6. Költségvetési kiadások intézmények és pótlékok szerinti bontásban (EUR-ban)

Intézmény Többműszakos munkavégzés Készenléti szolgálat Különösen nehéz munkakörülmények Összesen Bizottság 1.048.653,70 1.448.792,37 587.286,38 3.084.732,45 – ebből a Közös Kutatóközpont: 238.496,39 570.567,92 562.839,26 1.371.903,57 Tanács 637.506,99 242.336,00 0 879.842,99 Parlament 4.861.738,73 0 0 4.861.738,73 Bíróság 0 60.065,09 0 60.065,09 Számvevőszék 164.473,07 13.829,08 0 178.302,15 EGSZB 10.011,00 0 0 10.011,00 Régiók Bizottsága 20.022,00 13.159,26 0 33.181,26 Európai adatvédelmi biztos 0 0 0 0 Ombudsman 0 0 0 0 EKSZ 217.847,34 52.616,36 0 270.463,70 Összesen 6.960.252,83 1.830.798,16 587.286,38 9.378.337,37

Az összes európai uniós intézményben a három pótlékra 2018-ban 9.378.337,37 EUR-t fordítottak (2017-ben ez az összeg 8.118.966,55 EUR volt).